open-index/open-wikipedia-markdown huggingface dataset:
IPhone 13 Pro

**iPhone 13 Pro** ir **iPhone 13 Pro Max** – „Apple“ išmanieji telefonai, pagrįsti Apple A15 Bionic procesoriumi ir iOS 15. Išmanusis telefonas buvo pristatytas 2021 m. rugsėjo 14 d. kartu su iPhone 13 ir iPhone 13 mini modeliais. Ši serija sulaukė prieštaringų atsiliepimų. Kai kurie apžvalgininkai kritikavo „iPhone 13“ dizainą, nes „iPhone 13“ dizainas buvo per daug panašus į iPhone 12.

## Dizainas
Skirtingai nuo iPhone 12 Pro serijos, naujasis modelis gavo didesnį galinių kamerų bloką, išpjova ekrane (monobrow) tapo mažesnė, tačiau tuo pačiu į ekraną patenka šiek tiek daugiau. Bazinės spalvos „Pro“ linijoje nepasikeitė. O mėlynos spalvos atspalvis gerokai pasikeitė. „iPhone 12 Pro“ tai buvo ramiojo vandenyno mėlyna, o „13 Pro“ – dangaus mėlyna.

2022 m. kovo 8 d. buvo pristatyta nauja iPhone 13 Pro spalva Alpine Green.

## Charakteristikos

#### Ekranas
„IPhone 13 Pro“ ir „iPhone 13 Pro Max“ turi atitinkamai 6,1 colio ir 6,7 colio OLED ekranus su „Super Retina XDR“ technologija. Buvo pristatyta ProMotion technologija, leidžianti naujajam Super Retina XDR ekranui keisti atnaujinimo dažnį nuo 10 iki 120 kartų per sekundę. Jis automatiškai padidėja, kai reikia greitai apdoroti grafiką, ir nuleidžiamas, kai atliekamos kitos užduotys taupant energiją. Ryškumas piko režimu padidėjo iki 1200 nitų. Išpjova ekrane yra 20 % mažesnė nei iPhone 12 Pro ir iPhone 12 Pro Max.

#### Kameros
Išmanieji telefonai aprūpinti kamerų sistema, susidedančia iš trijų modulių: itin plataus kampo, plačiakampio ir teleobjektyvų su trigubu optiniu priartinimu. Taip pat yra optinis vaizdo stabilizavimas. Svarbi naujovė – nauja itin plataus kampo kamera su atnaujintu objektyvu ir galinga automatinio fokusavimo sistema, kuri dabar gali fotografuoti net 2 cm atstumu nuo objekto. Didelės diafragmos plačiakampė kamera su didžiausiu jutikliu naudoja LiDAR skaitytuvo galią naktinio režimo portretams fotografuoti. Itin plataus kampo kamera su naujuoju automatiniu fokusavimu turi žymiai didesnę diafragmą ir greitesnį jutiklį. Teleobjektyvo kamera turi nakties režimą. Pridėtas kinematografinis režimas, kuris realiu laiku aptinka veidus ir veiksmus kadre, automatiškai perjungiant fokusavimą nuo vieno asmens prie kito arba į objektus. Taip suliejamas nesufokusuotas fonas, sukuriamas gylio efektas.

#### Procesorius

Telefone naudojamas šešių branduolių Apple A15 Bionic procesorius, pagamintas naudojant 5 nm technologiją. Našumas padidėjo 50 %, o grafika – 30 %. Naujasis 16 branduolių neuronų variklis (Neural Engine) gali apdoroti iki 15,8 trilijono operacijų per sekundę.

#### Maitinimas ir baterija

## Programinė įranga

„iPhone 13 Pro“ ir „iPhone 13 Pro Max“ operacinė sistema yra „iOS 15“, kuri buvo išleista 2021 m. rugsėjo 20 d.

## Belaidžio ryšio greitis

## Taip pat skaitykite
* iPhone 13

## Išnašos
Mantas Bertašius

**Mantas Bertašius** (g. 2000 m. gegužės 3 d.) – Lietuvos futbolininkas, vartininkas.

## Karjera

Nuo 2014 m. atstovavo Klaipėdos FM. Rungtyniavo elitinėje jaunių lygoje.

Nuo 2016 m. rungtyniavo Atlanto dublerių ekipoje. 2016 m. jie žaidė II lygoje, Vakarų zonoje.

2017 m. ir toliau atstovavo Klaipėdos FM bei Atlanto dublerių ekipoms.

Nuo 2018 m. registruotas A lygos rungtynėms, tačiau „Atlanto“ klube žaisdavo dublerių ekipoje.
 
### Gargždų „Banga“
#### 2020 m.
2020 m. pranešta, kad žaidėjas tęs karjerą Gargždų „Bangoje“, kuri 2020 m. sezone pateko į A lygą.
#### 2021 m.
Atstovavo klubui žaisdamas Banga B ekipoje.
#### 2022 m. ''(debiutas [[A lyga|A lygoje]])''
2022 m. kovo 19 d. A lygos rungtynėse prieš Jonavą pagrindinis vartininkas Kornelijus Smilingis užsidirbo raudoną kortelę ir buvo pašalintas iš aikštės. Jo vietą aikštėje užėmė M. Bertašius. Pačioje rungtynių pabaigoje prasileido įvartį į savo ginamus vartus, tačiau Gargžų ekipa įventė pergalė rezultatu 3:1.

2022 m. rugpjūčio 26 d. į „Bangos“ klubo vartus buvo skirtas 11 m. baudinys, kurį M. Bertašius subegėjo atmušti.

2024 m. vasario mėn. tapo žinoma, kad vartininkas ir toliau atstovaus „Bangos“ klubui.

2024 m. rugsėjo 29 d. Dariaus ir Girėno stadione, Kaune vykusiame LFF taurės turnyro finale nugalėjo Kauno rajono „Hegelmann“ futbolininkus ir pirmą kartą klubo istorijoje iškovojo šį trofėjų. Pagrindinis laikas baigėsi be įvarčių, o pratęsimo metu nugalėtojai nepaaiškėjo. Baudinių serijoje sėkmė lydėjo gargždiškius, kurie tapo turnyro nugalėtojais. Mantas Bertašius atrėmė pirmąjį varžovų smūgį ir po rungtynių buvo pripažintas naudingiausiu rungtynių žaidėju.

2025 m. sausio 3 d. pranešta, kad futbolininkas lieka klube.

2025 m. gruodžio 7 d. tapo žinoma, kad futbolininkas palieka „Bangos“ klubą.

### FK „Transinvest“
Nuo 2026 m. atstovavo Vilniaus rajono FK Transinvest.

## Statistika
; A lygos ir Pirmos lygos statistika

Spalvų reikšmės: 
: rungtyniavo A lygoje;
: varžėsi Pirmoje lygoje;

## Pasiekimai
; su FK „Banga“
*  **LFF taurės laimėtojas**: 2024 m.;

; Asmeniniai įvertinimai
* Pripažintas 2024 m. LFF taurės turnyro finalo rungtynių naudingiausiu žaidėju.

## Rinktinė
2024 m. lapkričio 15 d. debiutavo nacionalinėje šalies rinktinėje UEFA tautų lygos C2 grupės rungtynėse prieš Kiprą. AEK arenoje (Larnaka) vykusiame susitikime po permainingos kovos pergalę šventė kipriečiai, nugalėję lietuvius minimalia persvara 2-1.

## Išnašos

## Nuorodos
* toplyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive
Mordoras

**Mordoras** – Saurono viešpatija Viduržemyje, Dž. R. R. Tolkino išgalvoto pasaulio Ardos žemyne. Didžiuma Mordoro buvo pelenų ir lavos dykynė.

Mordoras driekėsi į šiaurę ir rytus nuo Epel Duoto (Šešėlio kalnų) ir į pietus nuo Ered Litujo (Pelenų kalnų). Mordoras buvo į rytus nuo Gondoro bei didžiosios Anduino upės ir į pietus nuo Gūdžiagirės. Kalnų grandinės supo Litlado ir Gorgoroto lygumas ir tamsiąją Narno jūrą. Šiaurėje Šešėlio ir Pelenų kalnai jungėsi savo kraštinėmis atšakomis, tarp kurių buvo gilus tarpeklis Kirit Gor-goras, Vaiduoklių tarpeklis (įėjimas į Saurono viešpatiją). Iš abiejų jo pusių kilo stačios uolos, o priekyje stūksojo dvi plikos kalvos, ant kurių stovėjo galingi ir aukšti bokštai Mordoro Dantys. Mordore stūksojo Lemties kalnas – vulkanas, kur keliavo Žiedo brolija, kad jo liepsnose sunaikintų žiedą. Moranonas, Juodieji vartai, buvo Saurono pastatydinti, kad apsaugotų Uduno slėnį šiaurės vakaruose.

## Išnašos
Kamčiatkos įlanka

**Kamčiatkos įlanka** () – Ramiojo vandenyno įlanka, įsiterpusi į rytinius Kamčiatkos pusiasalio krantus, atribota Kronokų pusiasalio. Ilgis 74 km, didžiausias plotis 148 km, didžiausias gylis 2000 m. Krantai lėkšti. Potvyniai kyla kas parą, iki 2 m aukščio.

Šiaurėje įteka Kamčiatka; prie jos žiočių yra Ust Kamčiatsko uostas.

Žemėlapiuose pirmąsyk 1728 m. pažymėta Vitaus Beringo.

## Šaltiniai
Kamčiatkos sritis

**Kamčiatkos sritis** () – buvusi RTFSR, vėliau Rusijos Federacijos sritis Tolimuosiuose Rytuose, Kamčiatkos pusiasalyje. Užėmė 472 300 km² plotą (be Koriakų AA – 170 800 km²), buvo 406 tūkst. gyventojų (1982 m.). Centras – Kamčiatkos Petropavlovskas.

Sudaryta 1932 m. iš Tolimųjų Rytų krašto. Vėliau teritorija kelis kartus keitėsi, kol 1956 m. nusistovėjo ribos. Į Kamčiatkos srities sudėtį autonominės teritorijos statusu pateko Koriakų autonominė apygarda.

2007 m. Kamčiatkos sritis sujungta su Koriakų autonomine apygarda ir sudarytas naujas federalinis subjektas – Kamčiatkos kraštas (vietoje srities statuso gavo krašto statusą).

Prieš panaikinant sritį, į jos sudėtį įėjo 7 rajonai, buvo 3 miestai (Kamčiatkos Petropavlovskas, Jelizovas, Viliučinskas), 27 miesto tipo gyvenvietės ir 29 kaimai.

## Šaltiniai
Kamyziakas

**Kamyziakas** () – miestas Rusijoje, Astrachanės srityje, 35 km į pietus nuo Astrachanės, Volgos deltoje, prie Kizanio protakos. Rajono centras. Kelias iš Astrachanės, upinė prieplauka. Maisto (ryžių, konservų, paukštininkystės) pramonė. Veikia Visos Rusijos drėkinamosios žemdirbystės ir agurkvaisininkystės mokslinių tyrimų institutas. Į pietus nuo miesto prasideda Astrachanės rezervatas.

68,2 % gyventojų – rusai, 23,7 % – kazachai, 3,9 % – totoriai.

## Istorija
Miesto pavadinimas – tiurkiškos kilmės, reiškia nendrynus ( 'nendrynas').

Kamyziakas įkurtas 1560 m. kaip žvejybinė pertvara prie Volgos šakos. XVII a. tapo didiko Kurakino valda. Rajono centras nuo 1925 m., miestas nuo 1973 m.

## Šaltiniai
Kamyšlovas

**Kamyšlovas** () – miestas Rusijoje, Sverdlovsko srityje, 128 km į rytus nuo Jekaterinburgo, prie Pyšmos upės; rajono centras (į jo sudėtį neįeina). Geležinkelio stotis prie ruožo Jekaterinburgas–Tiumenė, plentai į Jekaterinburgą, Tiumenę, Dalmatovą, Irbitą. Elektrotechnikos, odos pramonė, klijų gamyba, diatomito apdirbimas.

## Istorija
Kamyšlovas įkurtas 1668 m. kaip tvirtovė (ostrogas). XVIII a. pro gyvenvietę ėjo Sibiro traktas, tapo svarbiu prekybos duona, grūdais centru. 1781 m. Kamyšlovui suteiktos miesto teisės, tapo apskrities centru. 1885 m. miestą pasiekė Transsibiro geležinkelis.

## Šaltiniai
Kamyšų kalnagūbris

**Kamyšų kalnagūbris** () – kalnagūbris Sachalino saloje (Sachalino sritis, Rusija), Vakarų Sachalino kalnų sistemoje. Ilgis apie 400 km. Aukštis iki 1325 m (Sugrįžimo kalnas, ), būdingas aukštis 500–1000 m. Piečiau Pojasoko sąsmaukos Kamyšų kalnagūbris pereina į Pietų Kamyšų kalnagūbrį.

Kalnai sudaryti iš skalūnų ir smiltainio. Vyrauja eglių ir kėnių taiga su kurilinės sazos (*Sasa kurilensis*), vadinamos kurliniu bambuku, sąžalynais. Šiuos augalus rusų naujakuriai sutapatino su nendrėmis, iš to kilo ir kalnų pavadinimas (pažodžiui, 'nendrių kalnagūbris').

## Šaltiniai
Maksymas Pyrohovas

**Maksymas Pyrohovas** (*Пирогов Максим Андрійович*; g. 1996 m. gruodžio 26 d.) – futbolininkas iš Ukrainos, saugas. 

Rungtyniavo Ukrainoje, Lietuvoje, Vokietijoje ir Moldovoje. Lietuvoje atstovavo Tauragės „Tauro“, „Pakruojo“, „Džiugo“ ir „Sūduvos“ klubams.

## Karjera
Žinoma, kad 2015 m. balandį perėjo į Umanės FK Umanfermmash. 

2016 m. vasario mėn. persikėlė į SG Herrengosserstedt (Vokietija).

2017 m. rugpjūčio mėn. prisijungė prie FK Tauras Tauragė, kuris rungtyniavo LFF I lyga.

2018 m. kovo mėn. prisijungė prie Pakruojo klubo, kuris rungtyniavo LFF I lyga.

2019 m. rugpjūčio mėn. persikėlė į SV Eintracht Emseloh (Vokietija).

Nuo 2020 m. sausio mėn. atstovavo FC Dinamo-Auto Tiraspol (Moldavija).

Nuo 2021 m. vasario priklausė Kryvbas Kryvyi Rig (Ukraina).

2021 m. rugsėjo mėn. persikėlė į FC Sfîntul Gheorghe Suruceni (Moldova).

2022 m. vasarį pasirašė sutartį su Ukrainos Antros lygos „Kryvbas“ klubu. 
: Vasario 24 d. prasidėjus Rusijos invazijai į Ukrainą futbolo čempionatas buvo nutrauktas.

### „Džiugo“ klubas
2022 m. kovo mėn. pranešta, kad žaidėjas atstovaus „Džiugo“ klubui. 

2022 m. kovo 20 d. debiutavo A lygos rungtynėse prieš „Panevėžį“. Šiose rungtynėse žaidė startinėje sudėtyje ir buvo pakeistas.

### „Sūduvos“ klubas
2023 m. sausio 28 d. pasirodė pranešimai, kad sudaryta sutartis su FK Sūduva.

2023 m. kovo 5 d. A lygos rungtynėse prieš FK Kauno Žalgiris pasirodė startinėje sudėtyje. 35 minutę pasižymėjo pelnydamas įvartį ir rezultatas tapo lygus (1:1), tačiau marijampoliečiai neišsaugojo persvaros ir nusileido varžovams rezultatu 2:4.

2023 m. lapkričio 30 d. pranešta, kad su futbolininku pasirašyta nauja sutartis.

2026 m. žaidėjas išvyko į Gruzijos pirmo lygmens klubą FC Meshakhte Tkibuli.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* FLASHSCORE
* fcdziugas.lt
* Transfermarkt
* lietuvosfutbolas.lt
* Globalsportsarchive
Nacionalinis statistikos ir ekonomikos studijų institutas

**Nacionalinis statistikos ir ekonomikos studijų institutas** (), trumpiau **INSEE** – Prancūzijos nacionalinis statistikos biuras. Jis renka ir skelbia informaciją apie Prancūzijos ekonomiką ir žmones bei periodiškai atlieka nacionalinį gyventojų surašymą. INSEE būstinė yra Monruže, komunoje pietiniame Paryžiaus priemiestyje. Institutas veikia kaip Eurostato Prancūzijos skyrius. INSEE buvo sukurtas 1946 m. ​​kaip Viši režimo Nacionalinės statistikos tarnybos (SNS) įpėdinis. Jis glaudžiai bendradarbiauja su Nacionaliniu demografinių tyrimų institutu (INED).

## Tikslas
INSEE yra atsakingas už oficialios statistikos rengimą ir analizę Prancūzijoje. Jo geriausiai žinomos pareigos apima:
* Nacionalinio gyventojų surašymo organizavimas ir paskelbimas.
* Rengti įvairius indeksus, kurie plačiai pripažįstami kaip puikios kokybės, įskaitant infliacijos indeksą, naudojamą nustatant nuomos tarifus ir su statybomis susijusias išlaidas.
* Eurostatas naudoja INSEE statistiką kartu su kitų nacionalinių statistikos agentūrų statistika, kad sudarytų palyginamus visos Europos Sąjungos statistinius duomenis. Jis taip pat plačiai pripažįstamas kaip atstovaujantis Prancūzijai tarptautiniais statistikos klausimais.

## Šaltiniai
Kamos tvenkinys

**Kamos tvenkinys** () – tvenkinys Rusijoje, Permės krašte, sudarytas 1954–1956 m. patvenkus Kamos upę ties Permės miestu. Tvenkinio ilgis 272 km, didžiausias plotis 30 km, vidutinis gylis 6,3 m, didžiausias 30 m. Metinio vandens lygio svyravimo amplitudė – 7,5 m. Intakų slėniuose susidarė įlankos (Čiusovajos, Obvos, Invos, Kosvos).

Tvenkinys sudarytas laivybos, miško plukdymo, žvejybos reikmėms, vandens tiekimui. Prie Kamos tvenkinio įsikūrę miestai: Permė, Dobrianka, Čiormozas, Bereznikai, Usoljė, Solikamskas.

## Šaltiniai
Konka

**Konka** () – upė Ukrainoje, Zaporožės srityje; kairysis Dniepro intakas. Upės ilgis siekia 146 km, baseino plotas – 2580 km².

Upės ištakos yra Paazovės aukštumoje. Įteka į Kachovkos tvenkinį; sudarius šį tvenkinį buvo užlietas Konkos žemupio slėnis. Upės mityba daugiausia pagrįsta sniego tirpsmo vandeniu. Pavasarį Konka patvinsta, o vasarą smarkiai nusenka.

XVIII a. upe ėjo siena tarp Rusijos ir Osmanų imperijų.

Prie Konkos įsikūrę Polohai, Orichivas.

## Išnašos
Violeta Sagaitytė

**Violeta Sagaitytė** (1946 m. rugsėjo 28 d. Vilniuje – 2023 m. liepos 17 d.) – lietuvių operos solistė (sopranas).

## Biografija
1965–1968 m. studijavo lietuvių kalbą ir literatūrą Vilniaus universitete. Tuo pačiu metu lankė aktorių ruošimo kursus Kauno valstybiniame muzikiniame teatre. 1975 m. baigė Lietuvos konservatorijos Elenos Dirsienės-Mažrimaitės vadovaujamą dainavimo klasę.

1975–1978 m. dirbo Lietuvos valstybiniame operos ir baleto teatre soliste, o nuo 1978 m. dirbo soliste Kauno valstybiniame muzikiniame teatre.

## Vaidmenys
Per savo kūrybinės veiklos teatre laikotarpyje sukūrė virš trisdešimt vaidmenų. Tarp jų Violeta, Laureta, Leonorė, Despina, Silva Imrės Kalmano operetėje „Silva“, Hortenzija J Kanderio miuzikle „Zorba“, Smetonienė Giedrio Kuprevičiaus operetėje „Kipras, Fiodoras ir kiti“.

## Kita veikla
1992–2001 m. Violeta Sagaitytė dainavo Lietuvos muzikos ansamblio „Ainiai“ solistė, su kuriuo koncertavo Belgijoje, JAV, Kanadoje, Lenkijoje, Olandijoje, Vokietijoje.

Išvertė Franco Leharo  ir Imrės Kalmano operečių Grafas Liuksemburgas ir „Bajaderė“ libretus. Sukūrė tekstų dainoms. Išleido keletą poezijos rinkinių.

## Apdovanojimai
Už vaidmenį J Kanderio miuzikle „Zorba“ 2002 m. apdovanota Kristoferio premija.

## Nuorodos
* Sąrašas:Violetos Sagaitytės sukurti vaidmenys 

## Šaltiniai
Beižionių dvaras

**Beižionių dvaras** – dvaras Beižionyse, Elektrėnų savivaldybėje, Lietuvoje.

## Istorija

Minimas 1613 m. XIX a. pradžioje jis priklausė Vincentui ir Juozapui Tanskiams. 1922 m. dvaro valdytoja – Kornelija Tanskaitė-Ostrovskienė (Astrauskienė), Tanksių giminės palikuonė.

Dvaro teritorijoje 1926 m. pastatyta medinė Beižionių Šv. Kryžiaus Išaukštinimo bažnyčia, įkurta parapija.

## Šaltiniai
Jason Noslin

**Džeisonas Noslinas** (; g. 2000 m. vasario 9 d.) – Nyderlandų futbolininkas, centro gynėjas.

## Karjera
Futbolininkas gimė Roterdame, Nyderlanduose, bet jo giminė kilusi iš Nyderlandų karalystei kitados priklausiusio Surinamo.

Karjerą pradėjo gimtojo Roterdamo miesto „Spartos“ klubo jaunimo sistemoje. 2017 m. perėjo į „Alexandria ’66“ klubą.

### „Braga“ klubas
2019 m. persikėlė į Portugalijos „Braga“ klubą. Šio klubo Braga B ir Braga U-23 ekipose rungtyniavo iki 2021 m. vasaros.

### FK Kauno Žalgiris
2022 m. kovo mėn. pranešta, kad atstovaus Kauno Žalgiriui. Žaidėjas pasirinko rungtyniauti 43 numeriu pažymėtais marškinėliais.

2022 m. balandžio 5 d. debiutavo A lygoje rungtynėse prieš FK Jonava. Kauniečiai nugalėjo varžovus rezultatu 2:0.

2023 m. spalio 29 d. pelnė įvartį A lygos rungtynėse prieš FC Hegelmann.

### FK Pardubice
2024 m. rugpjūčio 1 d. paskelbta, kad keliasi į FK Pardubice (Čekija). „Kauno Žalgirio“ futbolo klubas pasiekė susitarimą su Čekijos aukščiausiosios lygos klubu dėl perėjimo sąlygų.

2024 m. rugpjūčio 4 d. debiutavo Čekijos Pirmos lygos rungtynėse prieš Česke Budejovicų „Dynamo“. FK Pardubice nugalėjo varžovus rezultatu 3-1.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; su FK Kauno Žalgiris
:  **A lygos sidabro medaliai**: 2022 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Tarpžemyninė balistinė raketa

**Tarpžemyninė balistinė raketa** (**TŽBR**, ) – balistinė raketa, kurios veikimo spindulys yra ne mažesnis kaip 5500 km, daugiausia skirta nešti branduolinius ginklus (nešant vieną ar daugiau termobranduolinių galvučių). Įprastiniai, cheminiai ir biologiniai ginklai taip pat gali būti gabenami su skirtingu efektyvumu, tačiau jie niekada nebuvo naudojami tarpžemyninėse balistinėse raketose. Dauguma šiuolaikinių konstrukcijų palaiko kelias nepriklausomai nukreipiamas grįžtamąsias transporto priemones (MIRV), leidžiančias vienai raketai nešti kelias kovines galvutes, kurių kiekviena gali smogti į skirtingą taikinį. Indija, Rusija, JAV, Šiaurės Korėja, Kinija, Jungtinė Karalystė ir Prancūzija yra vienintelės šalys, turinčios tarpžemyninių balistinių raketų.

## Įvairių valstybių tarpžemyninės balistinės raketos

## Taip pat žiūrėti
* Mažo nuotolio balistinė raketa
* Karo teatro balistinė raketa
* Vidutinio nuotolio balistinė raketa
* Tarpinio nuotolio balistinė raketa
* Povandeninio starto balistinė raketa
* Priešlaivinė balistinė raketa

## Šaltiniai
Masao Uchibori

**Masao Učiboris** (; 1964 m. kovo 26 d.) – Japonijos valstybės tarnautojas ir politikas, nuo 2014 m. lapkričio einantis Fukušimos prefektūros gubernatoriaus pareigas. Valdant pirmtakui Jūhėjui Sato, ėjo vicegubernatoriaus pareigas; gubernatoriumi išrinktas 2014 m. spalį, J. Sato nusprendus nesiekti perrinkimo.

## Išnašos

## Nuorodos
* Oficiali gubernatoriui skirta svetainė (tikrinta 2022 m. kovo 21 d.)
Takatoshi Nishiwaki

**Takatošis Nišivakis** (; g .1955 m. liepos 15 d.) – Japonijos susisiekimo ir turizmo ministerijos biurokratas ir politikas, nuo 2018 m. balandžio mėnesio einantis Kioto prefektūros gubernatoriaus pareigas.

Jokiai partijai nepriklausantis Nišivakis laimėjo 2018 m. vykusius Kioto gubernatoriaus rinkimus surinkdamas 55,9% balsavusiųjų balsų ir įveikęs savo vienintelį oponentą Japonijos komunistų partijos remtą nepartinį Kadzuhito Fukujamą. Nišivakio kandidatūrą rėmė valdančiosios Japonijos liberaldemokratų partija, Komeito ir opozicinės liberaliosios Demokratų partija, Konstitucinės demokratijos partija bei dešinioji Vilties partija Po išrinkimo Nišivakis pažadėjo tęsti savo pirmtako Keidžio Jamados, gubernatoriaus pareigas ėjusio 16 metų, politiką. Iki tapimo gubernatoriumi Nišivakis yra buvęs Rekonstrukcijos agentūros viceministru ir Žemės, infrastruktūros, transporto ir turizmo ministerijos biurokratu.

## Šaltiniai

## Nuorodos
* Oficiali gubernatoriui skirta svetainė (tikrinta 2022 m. kovo 21 d.) 
* Oficiali asmeninė svetainė (tikrinta 2022 m. kovo 21 d.)
Maryana Iskander

**Marijana Iskander** (*Maryana Iskander*, g. 1975 m. rugsėjo 1 d.) – Vikimedijos fondo vadovė. Prieš tai ji dirbo Amerikos Planuotos tėvystės Niujorko padalinyje ir PAR Jaunimo įdarbinimo akceleratoriaus organizacijose. Taip pat karjerą darė „McKinsey“ įmonėje ir JAV teismuose.

## Šaltiniai
Sue Gardner

**Sju Gardner** (*Sue Gardner*, g. 1967 m. gegužės 11 d.) – buvusi Vikimedijos fondo vadovė. Prieš tai ji dirbo „Canadian Broadcasting Corporation“ bendrovėje. 2013 m. pradėjo eiti „Global Voices“ ne pelno siekiančios organizacijos valdybos narės pareigas. 2015 m. prisidėjo prie „Tor Project“ (Tor tinklo) strategijos vystymo. 2018 m tapo „The Markup“ ne pelno siekiančios organizacijos vadove. 2019 m. iš pastarųjų pareigų pasitraukė.

## Šaltiniai
Gelminė Glemžaitė

**Gelminė Glemžaitė - Stonkė** (g. 1990 m. liepos 16 d. Vilniuje, Lietuvoje)  – lietuvių aktorė, vaidinanti tiek teatre, tiek kine. Viena iš „YouTube“ kanalo „Negyvas eteris“ tinklalaidžių „Dar tos čia“ (2020–2025) kūrėja.

G. Glemžaitė yra vaidinusi Oskaro Koršunovo režisuotame spektaklyje „Žuvėdra”, taip pat kartu su Mantu Stonkumi ir Rolandu Mackevičiumi spektaklyje „Buvusių moterų reikalai 3”. Be šių darbų, aktorė atliko vaidmenį ir populiariame televizijos seriale „Rimti reikalai“. Ji vaidino ir kūrė vaidmenis filmuose „Šventasis”, „Išgyventi vasarą”, „Lietuviški svingeriai”, „Pats sau milijonierius“ ir kt. 2017 m. aktorė yra pelniusi „Sidabrinės gervės” apdovanojimą už geriausią antraplanį moters vaidmenį filme „Šventasis” (2017 m.). Taip pat nominuota Lietuvos metų kino aktore kino festivalyje „Kino pavasaris“ (2017 m.).

2009 m. baigė Vilniaus Užupio gimnaziją, 2014 m. – Lietuvos muzikos ir teatro akademiją (aktorinis).

2022 m. vasario 9 d. per atostogas Maldyvuose susižadėjo su Mantu Stonkumi.

2025 m. rugpjūčio 22 d. teatre „Lėlė“ Vilniuje susituokė su Mantu Stonkumi.

## Aktorinė veikla

### Vaidmenys teatre
* *Žuvėdra*, rež. Oskaras Koršunovas
* *Buvusių moterų reikalai 3*, rež. Tadas Vidmantas, Jonas Navickas
* Geltonų plytų kelias, rež Aidas Giniotis
* PYP PYP, rež Aidas Giniotis
* Tik suaugusiems, rež Justas Tertelis

### Vaidmenys kine
* Šventasis, 2016 m., rež. Andrius Blaževičius
* Poilsiautojai: pavydo žaidynės, 2017 m., rež. Simonas Askelavičius
* Lietuviški svingeriai, 2018 m., rež. Tadas Vidmantas
* Išgyventi vasarą, 2018 m., rež. Marija Kavtaradzė
* Pats sau milijonierius, 2019 m., rež. Tadas Vidmantas
* Kartą kaime, 2022 m., rež. Marius Pocevičius
* Reemigrantai, 2022 m., rež. Kęstutis Gudavičius
* Aš gyvas, 2023 m., rež. Robertas Kuliūnas
* Draugų lažybos, 2024 m., rež. Justinas Krisiūnas
* Sesės, 2024 m., rež. Laurynas Bareiša

#### Įgarsinti filmai
* BFF. Turbo nuotykių maratonas, 2025 m., rež. Urtė Oettinger, Ignas Meilūnas

### Televizijoje
* Rimti reikalai

## Apdovanojimai

## Šaltiniai

## Nuorodos
* IMDb profilis
Pasaulio prokalbė

**Pasaulio prokalbė** – hipotetinė prokalbė, spėjamoji visų pasaulio kalbų (išskyrus ženklų kalbas) pradininkė. Prokalbės duomenų istoriniuose šaltiniuose neaptinkama, o pasaulio prokalbės idėja remiasi monogenetine prielaida, t. y., kad visos pasaulio šnekamosios kalbos išsirutuliojo iš vienos kalbos.

## Istorija

Pirmasis pasaulio prokalbės idėją 1905 m. iškėlė italų kalbininkas A. Trombetis. Jo spėjimu, šioji prokalbė galėjusi būti vartojama prieš 100–200 tūkst. metų. Nepaisant to, daugelis XX a. pradžios kalbininkų šios idėjos nepalaikė, tačiau XX a. viduryje ją ėmė paremti žymus JAV kalbininkas M. Svodešas, o vėliau ir kiti žymūs JAV kalbininkai.

## Laikas ir vieta

Kadangi pasaulio prokalbė yra hipotetinė, jos ypatybes sunku nustatyti. Spėjama, kad ji galėjusi atsirasti paleolite, prieš 50 tūkst. metų. 2011 m. „Science“ žurnale vienas straipsnis iškėlė hipotezę, kad visų žmonijos kalbų tėvynė turėtų būti Afrika ir susiformavo dar iki žmonėms migruojant iš Afrikos į kitus žemynus.

## Žodynas

1994 m. M. Rulenas ir Dž. Bengtsonas sudarė 27 pagrindinių šaknų, iš kurių susidarė vėlesnių kalbų žodžiai, sąrašą.

# aja – „motina“
# bu(n)ka – „kelis; lenkti“
# bur – „pelenai, dulkės“
# čun(g)a – „nosis; kvepėti“
# kama – „laikyti rankoje“
# kano – „ranka“
# kati – „kaulas“
# k'olo – „skylė“
# kuan – „šuo“
# ku(n) – „kas?“
# kuna – „moteris“
# mako – „vaikas“
# maliq'a – „čiulpti, žindyti; krūtis“
# mana – „stovėti, likti“
# mano – „vyras“
# mena – „galvoti“
# mi(n) – „ką?“
# pal – „du“
# par – „skristi“
# poko – „ranka“
# puti – „vulva“
# teku – „koja, pėda“
# tik – „pirštas; vienas“
# tika – „Žemė“
# tsaku – „koja, pėda“
# tsuma – „plaukas“
# ʔaq’wa – „vanduo“


## Šaltiniai
Renan Abner do Carmo de Oliveira

**Renanas Oliveira** (*Renan Abner do Carmo de Oliveira*; g. 1997 m. gegužės 8 d.) – futbolininkas, saugas iš Brazilijos.

## Karjera
Karjerą pradėjo Brazilijoje. Atstovavo Esporte Clube Sao Bernardo.

### „Zlate Moravce“
2017 m. žaidė Slovakijoje „Zlate Moravce“. 

### Maltoje
Vėliau persikėlė į Maltą, kur žaidė Mosta ir San Ġwann klubuose.

### FK Lviv
2019 m. pasirašė sutartį su „Lviv“. 
#### Gil Vicente FC
Buvo išnuomotas Portugalijos klubui, kur pusmetį atstovavo „Gil Vicente“.

### FC Kolos
Rungtyniavo Ukrainoje, kur atstovavo „Koloso“ klubui.

### FK Žalgiris
2022 m. kovo mėn. pranešta, kad atstovaus „Žalgirio“ klubui.

2022 m. balandžio 2 d. debiutavo A lygos rungtynėse prieš FK Kauno Žalgiris.

2022 m. birželio 19 d. rungtynėse prieš FK Panevėžys pelnė du įvarčius.

2022 m. liepos 27 d. pasižymėjo pelnydamas įvartį EUFA čempionų lygos atrankos rungtynėse prieš Malmo FF. Po jo pelnyto įvarčio rezultatas tapo 2-0, kuris nepakito iki rungtynių pabaigos. Bendras dviejų rungtynių rezultatas buvo 3-0, o FK Žalgiris pateko į kitą etapą.

2022 m. rugpjūčio 14 d. rungtynėse pireš Riterių klubą pasižymėjo pelnydamas du įvarčius ir svarbiai prisidėjo prie žalgiriečių pergalės sostinė debryje. Galutinis rezultatas 5-1.

### FK Sarajevo
2022 m. gruodžio 29 d. tapo žinoma, kad brazilas keliasi į FK Sarajevo. 2025 m. nuomos pagrindais perleistas La Equidad klubui (Kolumbija).

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
; su FK Žalgiris
* A lygos čempionas: 2022 m.
* LFF taurė nugalėtojas: 2022 m.

; asmeniniai
: Geriausias 2022 m. birželio mėn. žaidėjas.
: Geriausias 2022 m. rugsėjo mėn. žaidėjas.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* sports.ru
Renan Oliveira

*  Renan Henrique Oliveira Vieira – Brazijos futbolininkas, rungtyniavęs FK Sūduva.
*  Renan Abner do Carmo de Oliveira – Brazijos futbolininkas, rungtyniavęs FK Žalgiris.
Kalvarijos geležinkelio stotis

**Kalvarijos geležinkelio stotis** – geležinkelio stotis pietvakarių Lietuvoje, 3 km į šiaurę nuo Kalvarijos miesto, Jungėnų kaime, Stoties g. 13, geležinkelio linijoje Kazlų Rūda–Šeštokai. Pagrindinė stoties funkcija yra į priešingas puses važiuojančių traukinių prasilenkimas vienbėgėje linijoje, čia taip pat sustodaja keleiviniai traukiniai Vilnius–Suvalkai.

Perone prie geležinkelio stovi paminklas 1941–1953 m. Sibiro tremtiniams atminti.

## Istorija

Pro Kalvariją geležinkelio ruožas buvo tiesiamas po I pasaulinio karo, 1923 m. stoties gyvenvietėje surašyti 102 gyventojai. tai buvo Kazlų Rūdos–Šeštokų geležinkelis. Į stoties statybą buvo pakviesti architektas Edmundas Alfonsas Frykas ir inžinierius M. Voldatas, tačiau stotis nebuvo pastatyta – tikriausiai dėl lėšų stygiaus čia įrengta pusstotė.

Kalvarijos stotis buvo atidaryta 1924 m. Prie stoties pastatytas dekoratyvinių elementų turintis geležinkeliečių namas. Įrengtas telegrafas. Jo projektavimu užsiėmė Lietuvos geležinkelių valdybos gyvenamųjų namų architektas Vincas Pukas. Stotis pastatyta atokiau nuo miesto tikintis, kad Kalvarija sparčiai augs ir plėsis, tačiau taip neįvyko – stotis išliko nuošalyje.

Pokario trėmimų metu per stotį išvežtos 292 šeimos – 126 šeimos 1948 m. ir 166 šeimos 1949 m.

XXI a. pradžioje rengiant „Rail Baltica“ projektą ir įrengiant papildomą europinę vėžę, keleiviniai reisai nutraukti. 2025 m. gruodį keleivinių traukinių eismas atnaujintas.

## Šaltiniai
FK Železničar Pančevo

**Pančevo „Železničar“** () – Serbijos futbolo klubas iš Pančevo.

## Istorija
Klubo ištakos siekia 1947 m. Ilgą laiką žaidė žemesniuose divizionuose. 

### Nuo 2011 m.
Lūžis buvo 2011 m., kai naujai klubo vadovybei pavyko suburti pajėgią ekipą, kuri 2014–2015 sezone tapo Vojvodina lygos (Rytų grupėje), nugalėtoja. Patekimas į Serbijos Vojvodinos lygą tuo metu buvo didžiausia klubo sėkmė. Nuo 2015–2016 m. žaidė trečioje pakopoje ir 2019–2020 m. sezone tapo lygos nugalėtojais bei išsikovojo vietą Serbijos Pirmoje lygoje. 

### Serbijos Pirma lyga
Nuo 2020–2021 m. kovojo Pirmoje lygoje. Tuo metu čempionatas vyko pandemijos sąlygomis; dėl ​​COVID-19 viruso nuolat kildavo eilė nesklandumų, tačiau „Zeleznicar“ ekipa 2020–2021 m. sezone liko dešimtoje vietoje ir vos išvengė pašalinimo į žemesnį divizioną. (Vienuoliktą ir žemesnes vietas užėmusios ekipos buvo perkeltos žemesnį divizioną.)

2021–2022 m. pateko į stipriųjų grupę ir kovojo dėl galimybės patekti į SuperLiga.

## Pasiekimai
; Srpska liga Vojvodina
: Nugalėtojai: 2019–2020 m.

## Sezonai

|}

## Stadionas
Namų rungtynes žaidžia SC Mladost stadione (), Pančeve, kuris talpina 1,2 tūkst. žiūrovų.

## Spalvinė gama

## Apranga
; Sportinės aprangos pokyčiai.
* Namuose žaidžia balta apranga. 

## Išnašos

## Nuorodos
* [ Oficiali klubo svetainė]
* facebook paskyra
*  Srbijasport.net
* SOCCERWAY
* FLASHSCORE
* Globalsportsarchive
Lielplatuonė

**Lielplatuonė** () – kaimas Latvijoje, Jelgavos savivaldybėje, Lielplatuonės valsčiuje, 5 km į šiaurės vakarus nuo Elėjos ir 9 km nuo Lietuvos sienos. Lielplatuonėje yra pradinė mokykla, biblioteka, bendrosios praktikos gydytojo kabinetas, paštas ir kelios parduotuvės. Lielplatuonės dvaras yra valstybinės reikšmės architektūros paminklas, o Stanuvėnų senkapiai – archeologijos paminklas. 2021 m. kaime gyveno 290 žmonių. 

## Istorija
Gyvenvietė susiformavo aplink buvusio Lielplatuonės dvaro centrą. Lielplatuonė pirmą kartą kronikose paminėta 1500 m., XVII a. ji vadinosi *Šēnverderi*. Nuo XIX a. Lielplatuonės dvaras priklausė Hanų šeimai, o 1845 m. pagal architekto Emilio Johano Alberto Štrauso planą buvo pastatyti dvaro rūmai. 1859–1860 m. pastatas buvo perstatytas.

Po Antrojo pasaulinio karo Lielplatuonė išaugo į didesnę gyvenvietę. 1949 m. Gyvulininkystės ir veterinarijos mokslinių tyrimų institutas Lielplatuonėje įkūrė gyvulių bandymų stotį.

## Išnašos
FK Mladost Novi Sad

**Novi Sado „Madost“** () – Serbijos futbolo klubas iš Sado.

## Istorija
Klubo ištakos siekia 1972 m. Ilgą laiką žaidė žemesniuose divizionuose. 

### Pirma lyga
2021–2022 m. buvo viena iš Pirmos lygos lyderių, pateko į stipriųjų grupę ir kovojo dėl galimybės patekti į SuperLiga. Tapo Pirmos lygos nugalėtojais ir buvo perkelti į 2022–2023 m. Superlygą.

### Superlyga
2022–2023 m. sezone rungtyniavo Superlygoje. Liko paskutinėje vietoje (šešiolikti) ir po sezono iškrito į žemesnį divizioną.

### Pirma lyga
2023–2024 m. sezone žaidė Pirmoje lygoje (II).

## Pasiekimai
; Srpska liga Vojvodina
: Nugalėtojai: 2020–2021 m.

## Sezonai

|}

## Stadionas
Namų rungtynes žaidžia Mladost stadione (), kuris dėl rėmimo sutarčių dar vadinamas GAT Arena (), Novi Sade, kuris talpina x tūkst. žiūrovų.

## Spalvinė gama

## Apranga
; Sportinės aprangos pokyčiai.
* Namuose rubgtyniauja raudona balta apranga.

## Išnašos

## Nuorodos
* Oficiali klubo svetainė
* Srbijasport.net
* SOCCERWAY
* FLASHSCORE
* Transfermarkt
* Globalsportsarchive
Nacionalinė geografijos draugija

**Nacionalinė geografijos draugija** () – Vašingtone, JAV, įsikūrusi, pelno nesiekianti, nevyriausybinė organizacija, kurios tikslas – skleisti geografijos, archeologijos, antropologijos, biologijos mokslų žinias, užsiimti mokslinių tyrimų finansavimu ir planetos tyrinėjimais.

Leidžia „National Geographic“ žurnalą, kuria dokumentiką „National Geographic“, „National Geographic Wild“ kanalams.

## Istorija

1888 m. sausio 13 d. Vašingtone, JAV 33 visuomeniškai nusiteikę vyrai susitiko norėdami aptarti „protingo geografinių žinių dauginimo ir skleidimo draugijos steigimą“. Tarp jų buvo geografų, tyrinėtojų, meteorologų, kartografų, gamtininkų, biologų. Centrinė šio sumanymo figūra buvo Gardineris Grinas Habardas, teisininkas ir filantropas, padėjęs savo žentui Aleksandrui Greihamui Belui įkurti pirmąją telefonų bendrovę. Vėliau ponas Habardas buvo išrinktas šios naujos draugijos prezidentu. O jam mirus 1897 m. A. G. Belas užėmė jo pareigas.

Geografinėms žinioms skleisti draugija 1888 m. spalį išleido pirmąjį „National Geographic“ žurnalo numerį. Tai buvo plonas, labai techniškas leidinys, įrištas į terakotinės spalvos medžiaginį viršelį ir išdalytas 165 draugijos nariams, kurie rūpinosi mokslinių tyrimų finansavimu ir planetos tyrinėjimais. 

1891 m. balandį draugija išspausdino „Ekspedicijos į Šv. Elijo kalną pranešimų santrauką“, kuri, nors ir buvo iš dalies finansuojama JAV Geologinės topografijos tarnybos, buvo pirmoji draugijos „tyrinėjimų avantiūra“. Tai buvo pavyzdys tūkstančiams vėlesnių draugijos tyrinėjimų ir atradimų. Ji finansavo per 9000 mokslinių ekspedijų, tame tarpe Roberto Pirio ekspediciją į Šiaurės ašigalį, Žako Kusto povandeninius tyrinėjimus, Hiramui Bingamui padėjo atrasti inkų senovės miestus Maču Pikču.

## Šaltiniai
FK Timok

**Zaječaro „Timok“** () – Serbijos futbolo klubas iš Zaječaro.

## Istorija
### Lubnicos „Radnički“
Klubo ištakos siekia 1919 m. Ilgą laiką žaidė žemesniuose divizionuose. Iškritęs iš Serbijos Rytų lygos 2018 m. ir sukaupęs skolų, Lubnicos „Radnički“ futbolo klubas buvo išfomuotas. 

### FK Timok 1919
Naujadaras pasivadino **FK Timok 1919**. Jo būstinė iš Lubnicos perkelta į Zaječarą. Lubnicoje tuo metu susikūrė naujas „Radnički 1946“ klubas, kuris varžybas pradėjo nuo Zaječaro rajono lygos.

Po dviejų sezonų Rytų zonoje **FK Timok 1919** užsitikrino vietą Serbijos Rytų lygoje, kur rungtyniavo 2020–2021 sezone. Jau debiutiniame sezone tapo lygos nugalėtojais, tačiau dėl varžybų sistemos pasikeitimų jam teko sužaisti pereinamąsias rungtynes, kad patektų į Serbijos Pirmą lygą. Kovojo prieš Serbijos Vakarų lygoje geriausiai pasirodžiusią Požegos „Slogą“. Pirmąsias rungtynes ​​Požegoje FK Timok 1919 laimėjo rezultatu 1:0, o atsakomosiose Zaječare užfiksuotos lygiosios 1:1. Bendru dviejų rungtynių rezultatu 2:1 laimėjęs FK Timok 1919 pateko į Serbijos Pirmą lygą.

### Serbijos Pirma lyga
2021–2022 m. pateko į silpnųjų grupę ir kovojo dėl išlikimo Pirmoje lygoje.

## Pasiekimai
; Srpska liga 
: Nugalėtojai: 

## Sezonai
; FK Timok 1919

|}

## Stadionas
Namų rungtynes žaidžia Zaječaro miesto stadione (), Zaječare, kuris talpina 5,4 tūkst. žiūrovų.

## Apranga
; Sportinės aprangos pokyčiai.
* Namuose žaidžia balta apranga.

## Išnašos

## Nuorodos
* [ Oficiali klubo svetainė]
* [ facebook paskyra]
* Srbijasport.net
* SOCCERWAY
* FLASHSCORE
* Transfermarkt
* Globalsportsarchive
* prvaliga.rs
FK IMT

**Novi Belgardo „IMT“** () – Serbijos futbolo klubas iš Novi Belgardo.

## Istorija
Klubo ištakos siekia 1953 m. Kitados rungtyniavo Serbijos ir Juodkalnijos čempionate, o galutinai subyrėjus Jugoslavijai, žaidė Serbijos čempionate.

IMT futbolo klubas iš Naujojo Belgrado buvo įkurtas 1953 m. prie tuometinio Jugoslavijos traktorių ir žemės ūkio mašinų gamybos milžino – IMT gamyklos. Ilgą laiką žaidė žemesniuose divizionuose. 

ITM kubas 2013–2014 m. sezone tapo nugalėtojais ketvirtoje pakopoje Belgrado zonoje.

Nuo 2014–2015 m. sezono žaidė Serbijos lygoje (trečia pakopa). 

2019–2020 metų sezone dėl ​​COVID-19 viruso pandemijos čempionatas buvo nutrauktas. IMT tuo metu užėmė pirmąją vietą ir po sezono buvo perkelta į Pirmą lygą.

### Serbijos Pirma lyga
2020–2021 m. debiutavo Pirmoje lygoje ir užėmė aukštą ketvirtą vietą.

2021–2022 m. pateko į stipriųjų grupę ir kovojo dėl medalių Pirmoje lygoje.

2022–2023 m. sezone tapo Pirmos lygos nugalėtojais ir pateko į stipriausią šalies divizioną.

### Superlyga
2023–2024 m. sezone debiutavo Superlygoje.

## Pasiekimai
; Srpska liga Belgrado zona
: Nugalėtojai: 2019–2020

## Sezonai

|}

## Stadionas
Namų rungtynes žaidė FK IMT stadione (), Novi Belgradas, talpinančiame 1,1 tūkst. žiūrovų.

patekus į Superlygą klubo stadionas nebeatitiko keliamų reikalvimų, tad buvo persikelta į „Voždovaco“ stadioną.

## Spalvinė gama

## Apranga
; Sportinės aprangos pokyčiai.
* Namuose žaidžia raudona apranga.

## Išnašos

## Nuorodos
* Oficiali klubo svetainė
* facebook paskyra
* Srbijasport.net
* SOCCERWAY
* FLASHSCORE
* Transfermarkt 
* Globalsportsarchive
FK Radnički Sremska Mitrovica

**Sremska Mitrovicos „Radnički“** () – Serbijos futbolo klubas iš Sremska Mitrovicos.

## Istorija
Klubo ištakos siekia 1922 m. Ilgą laiką žaidė žemesniuose divizionuose.

2019–2020 m. Serbų lygoje (III pakopa; Vojvodina) liko vos dešimti, tačiau nepaisant to, buvo perkelti į Pirmą lygą.

### Serbijos Pirma lyga (II)
2021–2022 m. pateko į stipriųjų grupę ir užsitikrino vietą Pirmoje lygoje. 2024–2025 m. sezone iš šešiolikos dalyvių liko tryliktoje vietoje ir iškrito į žemesnį divizioną.

### Serbų lyga (III)
Nuo 2025–2026 m. sezono žaidė serbų lygoje (III).

## Pasiekimai
; Srpska liga 
: Septintoji vieta: 2016–2017 m.

## Sezonai

|}

## Stadionas
Namų rungtynes žaidžia FK Radnički stadione (), Sremska Mitrovicoje, kuris talpina 244 žiūrovų (skaičiuojamos tik sėdimos vietos).

## Spalvinė gama

## Apranga
; Sportinės aprangos pokyčiai.
* Namuose žaidžia balta apranga.

----

## Išnašos

## Nuorodos
* [ Oficiali klubo svetainė]
* facebook paskyra
* Srbijasport.net
* SOCCERWAY
* Transfermarkt
* Globalsportsarchive
Marvel Studios

„**Marvel Studios, LLC**“ (1993–1996 m. vadinosi „**Marvel Films**“) – JAV filmų ir televizijos produkcijos kompanija. Bendrovė kuria „Marvel Cinematic Universe“ (MCU) filmus ir serialus, sukurtus pagal „Marvel Comics“ leidinių personažus.

Kompanija yra sukūrusi daugybę filmų, kurie pateko į 50 pelningiausių visų laikų filmų, o „Keršytojai: Pabaiga“ Nuo 2019 m. liepos mėn. iki 2021 m. kovo mėn. buvo pelningiausias visų laikų filmas. Be MCU, „Marvel Studios“ kuria ir kitas „Marvel“ personažų filmų franšizes, kurių Šiaurės Amerikos kasos pajamos viršija 1 mlrd. dolerių, įskaitant „Iksmenų“ ir „Žmogaus-voro“ franšizes.

## Išnašos
Kostas Jagutis

**Kostas Jagutis** (1896 m. liepos 18 d. Kretingoje – 1974 m. liepos 30 d. Klaipėdoje) – Lietuvos fotografas.

## Biografija
Baigė Kretingos pradinę mokyklą, vėliau su motina ir broliu gyveno Klaipėdos krašte.

1914 m. gegužės 11 d. mobilizuotas į kaizerinės Vokietijos imperijos kariuomenę, Rytprūsių ulonų pulką Nr. 8, 4 eskadroną. 1914–1918 m. dalyvavo mūšiuose prieš Rusiją, buvo apdovanotas antro laipsnio geležinio kryžiaus ordinu. 1918 m. gegužės 4 d. perkeltas į sunkiosios artilerijos pulką Nr. 28, 3 batalioną, 7 bateriją, kuriame tarnavo iki 1918 m. rugsėjo 18 d. 1920 m. kovo 10 d. paskirtas į atsargos pėstininkų kuopą, 6-tą pulką, 10 bateriją.

Mirė 1974 m. liepos 30 d. Klaipėdoje pas dukterį. Palaidotas Kretingos civilinėse kapinėse.

## Šeima

1925 m. rugsėjo 5 d. Kretingoje vedė Skolestiką Beniušytę, (g. 1896 m. rugpjūčio 15 d.). 1933 m. rugsėjo 13 d. susilaukė dukters Liucijos-Tutos.

1941 m. gegužės 5 d. nuo cukraligės mirė žmona, o 1942 m. balandžio 17 d. nuo širdies ligos – duktė. Abi palaidotos senosiose Kretingos kapinėse, netoli šv. Jurgio koplyčios.

1944 m. vedė Aldoną Anastaziją Miliūtę (g. 1924 m. birželio 5 d.). Susilaukė sūnų Vytauto, Algio, Antano, dukterų Vandos, Tulios bei Reginos.

## Fotografinė veikla
Tarnaudamas kariuomenėje iš vokiečių fotografų mėgėjų išmoko fotografuoti. 1919 m. Tauragėje atidarė fotografijos ateljė. 1920 m. foto ateljė atidarė Kretingoje, Birutės g. 6a.

Apie 1920–1924 m. vasaromis fotografavo Palangoje, Basanavičiaus gatvėje buvo išsinuomavęs kambarį, kuriame įrengė foto ateljė, tačiau dirbo kaip laisvai samdomas fotografas. Bendravo su fotografe Paulina Mongirdaite.

Nuo 1932 m. Klaipėdoje turėjo fotoateljė. Kai 1935 m. Kretingos pranciškonų vienuolynas iš JAV gavo dovanų spaustuvę, Kostas Jagutis bendradarbiavo fotografuodamas Kretingos vaizdus atvirukų spausdinimui. Mainais iš vienuolyno gaudavo atvirukų, kuriuos pardavinėjo po 10 centų.

Pats gamino fotoatvirukus, kurie labai skyrėsi nuo kitų Kretingos fotografų darbų nes buvo papuošti įvairiais grafiniais piešiniais rėmeliais, ranka rašytu tekstu bei pailgu formatu.

1939 m., vokiečiams okupavus Klaipėdos kraštą, grįžo į Kretingą, nusipirko namą Žemaičių g. 3, kuriame su šeima gyveno ir trumpam įsirengė fotografijos laboratoriją, po kiek laiko fotoateljė įkūrė mūriniame name Akmenės g. 12.

Būdamas garbaus amžiaus Kretingos ir Šiaulių muziejams perdavė dalį savo nuotraukų, fotoaparatų, kitų fotografijos priemonių.

## Išnašos

## Šaltiniai
* KLIETKUTĖ, Jolanta. Kostas Jagutis . – Kretinga: J. Klietkutė, 2016. Nuoroda tikrinta 2022-03-20
* KLIETKUTĖ, Jolanta. Kostas Jagutis. VLE. Nuoroda tikrinta 2022-03-20
* KLIETKUTĖ, Jolanta. Kostas Jagutis – žinomas pamirštas Kretingos fotografas. Bernardinai.lt. Nuoroda tikrinta 2022-03-20
* MICKEVIČIUS, Juozas. Jagutis Kostas – fotografas. 1970, Kretingos muziejaus mokslinis archyvas, f. 3, b. 6, l. 30-31.
* Kosto Jagučio fotografijos Lietuvos muziejuose . LIMIS.lt. Nuoroda tikrinta 2022-03-20
Koncertas fortepijonui Nr. 20 (Mocartas)

**Koncertas fortepijonui Nr. 20 d-moll** (K466) – austrų klasikinės muzikos kompozitoriaus V. A. Mocarto koncertas fortepijonui, parašytas 1785 metais. Tai vienas iš žinomiausių V. A. Mocarto koncertų.

V. A. Mocartas „Koncertą fortepijonui Nr. 20“ D minorinėje tonacijoje pradėjo 1785 m. sausio trečiąją savaitę, Vienos koncertinio sezono įkarščio metu. Koncertas užbaigtas vasario 10, dieną prieš premjerą Mehlgriobėje, pastate Noimarkto aikštėje (dabar nebėra). Jame V. A. Mocartas užsisakė šešių koncertų ciklą penktadieniais. Šie pasirodymai sulaukė nemažai dėmesio, ir žinoma, kad daugiau nei 150 svečių užsiprenumeravo dalyvavimą sumokėdami po vieną auksinį siuvereną (palyginimui, V. A. Mocarto buto metinės nuomos kaina buvo apie 35 siuverenus). „Koncertas fortepijonui Nr. 20“ buvo atliktas pirmajame iš šių koncertų. 

V. A. Mocartas yra parašęs tik vieną kitą koncertą minorinėje tonacijoje ir iškelta versija, kad jo įtampa ir dramatiškumas susiję su pernelyg kompozitoriaus vaikystę kontroliavusio tėvo L. Mocarto artėjančiu atvykimu į Vieną. Tėvas atvyko kaip tik pirmą pasirodymų dieną ir, pasak jo, orkestras negalėjo parepetuoti kūrinio pabaigos, nes perrašinėtojas nespėjo ruošti partitūrų, tačiau pasirodymo metu atlikimas buvęs didingas ir orkestras pasirodęs įstabiai. Vasario 15 d. V. A. Mocartas pristatė šį koncertą Pilies teatre (*Burgtheater*).  

„Koncertas fortepijonui Nr. 20“ yra vienas iš žymiausių V. A. Mocarto koncertų. Savas kadencijas jam parašė L. van Betchovenas, J. B. Krameris, J. N. Humelis, F. Mendelsonas, J. Bramsas, K. Šuman, A. Rubinšteinas, Š. Alkanas, K. Reinekė, F. Buzonis ir A. Kasela. J. Bramsas 1878 m. paminėjo, jog „*publika visuomet klausosi d minoro [koncerto] ... su pagarba.*“

## Koncerto dalys

V. A. Mocarto „Koncertas fortepijonui Nr. 20“ skirtas atlikti fortepijonu su orkestro pritarimu ir sudarytas iš trijų dalių:

# *Allegro*. 
# *Romanze*.
# *Rondo. Allegro assai*. 

## Šaltiniai
* Grayson, David. *Mozart: Piano Concertos Nos. 20 and 21*. Cambridge University Press, 1998
## Nuorodos
* [„Koncerto fortepijonui Nr. 20“ įrašai, natos IMSLP projekte](https://imslp.org/wiki/Piano_Concerto_No.20_in_D_minor%2C_K.466_(Mozart%2C_Wolfgang_Amadeus))
Ieva

**Ieva** (, ) – Biblijos personažas. Pagal Senojo Testamento Pradžios knygoje pateikiamą pasaulio kūrimo aprašymą bei Koraną buvo pirmojo Dievo sukurto žmogaus Adomo žmona, kartu su juo buvo visos žmonijos protėviai, visos žmonijos pramotė (šventė – gruodžio 24 d.).

Pagal pirmąjį pasakojimą buvo sukurta drauge su Adomu. Pagal antrąjį – vėliau iš miegančio Adomo šonkaulio. Šonkaulis, kaip sąvoka, gali būti blogas vertimas, nes hebrajų kalba verčiama dvejopai ir kaip „šonkaulis“, ir kaip „pusė“. Pasak legendų, palaidota Golgotoje, šalia Adomo.

Mene vaizduojama kartu su Adomu, dažniausiai prie pažinimo medžio.

## Taip pat skaitykite

* Adomas ir Ieva

## Šaltiniai
Boržava

**Boržava** () – upė Ukrainoje, Užkarpatės srityje; dešinysis Tisos intakas. Upės ilgis siekia 106 km, baseino plotas – 1360 km². Boržavos ištakos yra Rytų Karpatuose; įteka į Tisą netoli Varų gyvenvietės, pasienyje su Vengrija.

Užšąla gruodžio pabaigoje – sausio pradžioje, atitirpsta kovą; kai kuriais metais neužšąla. Upės žemupyje įrengta keletas užtvankų.

Svarbesni intakai: Iršava (dešinysis), Solva (kairysis).

## Išnašos
Šatienė

**Šatienė** – lietuviška moteriškos giminės pavardė (ištekėjusi moteris).

Šios pavardės kita moteriškosios giminės forma yra: Šataitė (mergautinė pavardė).

Ši pavardė kilusi iš vyriškos giminės pavardės Šatas.

Pavardę turi šie garsesni asmenys:

* Aldona Marija Urbonavičiūtė-Šatienė (1945–2022) – pedagogė;
* Nijolė Šatienė (1949–2016) – Lietuvos ir Biržų rajono savivaldybės politinė bei visuomenės veikėja.
Mėlyna ir geltona

**Mėlyna ir geltona** – nevyriausybinė organizacija, remianti (jų pačių žodžiais) „ginkluotą Ukrainos pasipriešinimą prieš Rusijos agresiją“, nuo 2014 metų. Ji aprūpina Ukrainos karius ir savanorius įranga, kuri nėra ginkluotė, tačiau aiškiai naudojama būtent kovoje ir ten reikalinga. Organizacijos nariai turi keletą Ukrainos apdovanojimų. Oficialiai joje įdarbinti septyni darbuotojai.

Tiekiamos šarvinės liemenės, šalmai, mašinos, optika, radijo ryšio priemonės, naktinio matymo įranga, dronai, apranga bei taktinė medicina.

## Surenkamos sumos
2017–2019 metais organizacija per metus surinkdavo apie 100 000 eurų.

2022 m., prasidėjus Rusijos–Ukrainos karui, aukojamos sumos išaugo. Vien invazijos dieną, vasario 24 d., buvo paaukota maždaug milijonas eurų, iki vasario 25 d. paaukota apie du milijonus eurų. Pirmojo Rusijos invazijos mėnesio metu organizacijai „Mėlyna ir geltona“ lietuviai per 2022 m. paaukojo daugiau kaip 40 mln. eurų. Vidutinė auka siekia apie 100 eurų, aukoja tiek paprasti žmonės, tiek ir verslai. Pačios organizacijos duomenimis, 2022 m. kovo 16 dieną jau buvo ne šiaip surinkta bet ir išsiųsta paramos už 18 500 000 eurų.

LRT studijoje organizacija taip pat rengė paramos koncertus „Kartu iki pergalės“, kurių metu irgi buvo surinkta lėšų.

## Registracija
Registracija tinklalapyje reikalinga tik juridiniams asmenims, suteikiantiems daugiau nei 1500 eurų paramos. Fiziniams asmenims registracija nereikalinga.

## Sukčiavimo atakos prieš organizaciją
Socialiniuose tinkluose (Facebook ir pan.) būta apgalvotų sukčiavimo atakų prieš šią organizaciją, kurių metu buvo kviečiama aukoti neva jai, tačiau nurodant kitą banko sąskaitą. Ten sukurtos netikros paskyros iš pažiūros atrodo identiškai tikroms. Utenos policija perspėjo būti apdairiems ir prieš pervedant pinigus sutikrinti tinklalapio adresą bei banko sąskaitos numerį.

## Šaltiniai